सुप्रिया श्रीनेत
सुप्रिया श्रीनेत (जन्म 27 अक्टूबर 1977) भारतीय राजनीतिज्ञ और पूर्व पत्रकार हैं, जो वर्तमान में भारतीय राष्ट्रीय कांग्रेस की राष्ट्रीय प्रवक्ता हैं। उन्होंने सन् 2019 का भारतीय आम चुनाव (लोकसभा चुनाव) महाराजगंज निर्वाचन क्षेत्र से लड़ा और इसमें उनकी हार हुई। श्रीनेत ने 18 साल तक एक पत्रकार के रूप में काम किया। उन्होंने इंडिया टुडे के साथ अपने पत्रकारिता जीवन की शुरुआत की, बाद में वो एनडीटीवी में सहायक संपादक नियुक्त हुईं। राजनीति में शामिल होने से पहले वो द टाइम्स ग्रुप के ईटी नाउ में कार्यकारी संपादक के रूप में काम कर रही थीं।